รับมือกับอาการล้าที่รุนแรง ผ่อนคลายสายตา ปรับเปลี่ยนสภาพแวดล้อม
หากคุณมีอาการตาล้าจนทำให้รู้สึกระคายเคืองอย่างรุนแรงหรือส่งผลต่อการมองเห็นของคุณ ให้ละสายตาจากคอมพิวเตอร์และแสงที่สว่างจ้าทันที หากเป็นไปได้ ให้ออกไปข้างนอกในที่ที่มีแสงธรรมชาติ หรืออาจหรี่ไฟภายในบ้านลง และปล่อยให้ตัวเองได้พักจากแสงสว่างทุกชนิด ก็อาจทำให้คุณรู้สึกดีขึ้นได้เช่นกัน หากคุณไม่มีแว่นตาในขณะที่จำเป็นต้องสวม หรือแว่นตาที่มีอยู่ไม่ตรงกับค่าสายตาของคุณ ก็อาจทำให้ดวงตาล้ามากขึ้นได้ ควรแน่ใจว่าแว่นตาที่ใช้ตรงเหมาะสมกับสายตา เพื่อที่ดวงตาของคุณจะได้ไม่ต้องทำงานหนักมากเกินจำเป็น  หากคุณสวมแว่นตาสองชั้น คุณอาจต้องเอียงศีรษะในมุมที่ไม่สะดวกสบายในขณะที่ใช้คอมพิวเตอร์ ลองปรึกษาผู้เชี่ยวชาญด้านสายตาเพื่อมองหาเลนส์สายตาที่ใช้งานได้ดีกว่า แว่นตาสำหรับคอมพิวเตอร์ก็สามารถช่วยแก้ปัญหาได้เช่นกัน โดยแว่นตาชนิดนี้จะช่วยให้ดวงตาโฟกัสได้ง่ายขึ้น จึงช่วยลดอาการตาล้าได้  นอกจากนี้ ควรหาซื้อแว่นตาที่มีเลนส์ที่เคลือบสารกันแสงสะท้อน ซึ่งสามารถช่วยลดแสงจ้าจากคอมพิวเตอร์ได้ สำหรับผู้ที่ไม่ต้องการสวมแว่นสายตา ก็สามารถหาซื้อแว่นตาเคลือบสารกันแสงสะท้อนที่เป็นเลนส์ธรรมดาได้เช่นกัน ลองมองหาแว่นตาที่มีเลนส์สีอ่อนๆ ที่ใช้กับคอมพิวเตอร์โดยเฉพาะ อาจหาซื้อแว่นตาที่มีเลนส์สีชมพูอ่อนที่ช่วยลดแสงจ้า หรือแว่นตาที่เคลือบสารป้องกันแสงสีฟ้าที่ก่อให้เกิดปัญหาอาการตาล้าได้ หากอาการแย่ลงหรือไม่ดีขึ้น ควรไปพบแพทย์เพื่อเข้ารับการรักษาทันที  ควรไปพบแพทย์โดยเร็วหากอาการตาล้านั้นเกิดขึ้นอยู่เรื่อยๆ คุณอาจต้องตรวจสายตาเพื่อให้แน่ใจว่าคุณกำลังสวมแว่นตาที่ตรงกับค่าสายตาของตนเอง คุณอาจจำเป็นต้องเปลี่ยนไปใช้แว่นตาสองชั้นหรือแว่นตาประเภทอื่นเพื่อลดปัญหาอาการตาล้า คุณอาจมีอาการโรคไมเกรนเกิดขึ้นด้วย ซึ่งโรคไมเกรนเป็นอาการปวดหัวอย่างรุนแรงที่สามารถรักษาทางการแพทย์ได้ คุณอาจต้องตรวจหาสาเหตุที่กระตุ้นให้เกิดไมเกรน เพื่อที่คุณจะได้หลีกเลี่ยงไม่ให้เกิดอาการขึ้นได้ หากคุณกำลังทำงานอยู่หน้าจอคอมพิวเตอร์ ให้พักสายตาอย่างน้อย 20 วินาทีโดยการมองไปที่สิ่งต่างๆ ที่อยู่ห่างออกไป 20 ฟุต (6 เมตร) หลังจากที่ใช้คอมพิวเตอร์แล้ว 20 นาที หากบริเวณนั้นมีหน้าต่าง การมองออกไปด้านนอกก็ถือเป็นอีกหนึ่งตัวเลือกที่ดีเช่นกัน อีกวิธีหนึ่งคือ ให้เปลี่ยนตำแหน่งการมองจากสิ่งที่อยู่ใกล้ๆ ไปยังสิ่งที่อยู่ไกลออกไป โดยมองสลับไปมาทุกๆ 10 วินาทีอย่างน้อย 10 ครั้ง เพื่อเป็นการบริหารดวงตา ในบางครั้งอาการตาล้าอาจเกิดขึ้นเนื่องจากคุณกระพริบตาน้อยเกินไปในขณะที่สายตากำลังโฟกัสอยู่ที่บางสิ่ง เช่น หน้าจอคอมพิวเตอร์ ดังนั้นจึงควรกระพริบตาให้บ่อยขึ้นในขณะที่ทำงานอยู่ การหลับตาและกรอกตาไปมาสามารถช่วยหล่อลื่นดวงตาของคุณได้ ทั้งยังช่วยผ่อนคลายกล้ามเนื้อดวงตาได้ด้วย ปิดตาลงและกรอกตาเป็นวงกลม โดยเริ่มกรอกตาตามเข็มนาฬิกาก่อน แล้วจึงกรอกตาทวนเข็มนาฬิกา วิธีนี้ไม่เพียงช่วยให้ดวงตารู้สึกผ่อนคลายเท่านั้น แต่ยังช่วยให้คุณรู้สึกดีอีกด้วย หลังจากเพ่งมองหน้าจอติดต่อกันเป็นเวลานาน ให้พักสายตาโดยการมองไปรอบห้องช้าๆ พยายามเคลื่อนไหวดวงตาให้คงที่ และมองไปยังสิ่งต่างๆ ที่มีระยะห่างออกไปจากตัวคุณ ปิดตาลงและชำเลืองตาขึ้นไปด้านบนให้มากที่สุดโดยที่ไม่รู้สึกอึดอัด ค้างไว้สักครู่แล้วจึงมองลงไปด้านล่างโดยที่ตายังคงปิดอยู่  ทำซ้ำประมาณ 2-3 ครั้ง แล้วพักสายตาสักครู่ จากนั้นให้ปิดตาลงเหมือนในตอนแรก มองไปทางขวาแล้วจึงมองไปทางซ้าย ทำซ้ำอีก 2-3 ครั้ง กล้ามเนื้อดวงตาก็เหมือนกับสปริงที่ไม่ควรยืดออกมากเกินไปเป็นเวลานาน ไม่เช่นนั้นความสามารถในการหดตัวกลับที่เดิมก็จะแย่ลง เพื่อหลีกเลี่ยงไม่ให้เกิดขึ้น มีหลายวิธีที่สามารถช่วยผ่อนคลายดวงตาของคุณได้ การใช้ฝ่ามือประกบนี้เป็นการพักสายตาและทำให้ดวงตาอุ่นขึ้นด้วยความร้อนจากการเสียดทาน โดยมีวิธีทำดังต่อไปนี้  ใช้ฝ่ามือถูกันเพื่อสร้างความร้อน หลับตาลง นำฝ่ามือปิดตาทั้ง 2 ข้างเบาๆ สักครู่ประมาณ 2-3 นาที เพิ่มความอุ่นให้ฝ่ามือซ้ำได้หากจำเป็น มุมในการมองจอภาพมีผลต่อความล้าของดวงตา ให้เริ่มต้นโดยการปรับตำแหน่งการจัดวางจอภาพให้อยู่ต่ำกว่าระดับสายตาเล็กน้อย  ด้านบนของจอภาพควรอยู่ในแนวเดียวกับระดับสายตาเมื่อมองตรงไปข้างหน้า การจัดวางจอภาพในมุมนี้จะทำให้คออยู่ในตำแหน่งปกติ และส่งผลให้ดวงตาทำงานน้อยลง พยายามปรับตำแหน่งศีรษะให้อยู่ไกลจากจอภาพมากที่สุด โดยควรห่างประมาณ 20-40 นิ้วหรือ 50-100 ซม.  วิธีนี้อาจดูเหมือนทำให้ดวงตาทำงานหนักมากขึ้น แต่จริงๆ แล้วดวงตาจะรู้สึกผ่อนคลายในระยะห่างเท่านี้ คุณอาจต้องการจอภาพที่กว้างขึ้นหรือขนาดตัวอักษรบนหน้าจอที่ใหญ่ขึ้นในระยะห่างเท่านี้ ปรับลดระดับความสว่างลงและเพิ่มระดับความเปรียบต่าง วิธีนี้จะทำให้รู้สึกสบายดวงตาขึ้น  หน้าจอที่สว่างจนเกินไปจะทำให้ดวงตาทำงานหนักมากขึ้น ความเปรียบต่างระหว่างสีดำและสีขาวที่ต่ำเกินไปบนหน้าจอคอมพิวเตอร์ก็ส่งผลให้ดวงตาทำงานหนักมากขึ้นเช่นเดียวกัน เนื่องจากดวงตาจะต้องจำแนกระหว่างสิ่งที่แตกต่างกันมากขึ้น ทำให้ดวงตาเกิดอาการล้าได้ การทำความสะอาดจอภาพจะช่วยกำจัดอนุภาคไฟฟ้าสถิตที่ปล่อยออกมาจากหน้าจอคอมพิวเตอร์ ซึ่งอนุภาคเหล่านี้จะทำให้เศษฝุ่นเข้าตา ส่งผลให้ดวงตาเกิดการระคายเคืองและอ่อนล้าได้ นอกจากนี้ การทำความสะอาดจอภาพยังช่วยลดแสงจ้าได้ด้วย เช็ดหน้าจอเป็นประจำทุกวัน โดยนำสารต้านไฟฟ้าสถิตฉีดลงบนผ้า ควรจัดให้สภาพแวดล้อมมีแสงสว่างใกล้เคียงกับจอภาพของคุณ พื้นที่ทำงานที่เหมาะสมจะต้องมีแสงอ่อนๆ มีแสงธรรมชาติเข้ามาเพียงพอ ไม่ใช้แสงจากหลอดฟลูออเรสเซนต์ และมีพื้นผิวที่ไม่สะท้อนแสงมากเกินไป  ลักซ์หรือแสงที่ผ่านเข้ามายังพื้นผิวควรมีปริมาณที่พอดี ซึ่งลักซ์คือหน่วยที่ใช้ในการวัดแสงสว่าง พื้นที่ทำงานโดยทั่วไปควรมีความสว่างในห้องประมาณ 500 ลักซ์ คุณสามารถเลือกหลอดไฟที่มีลักซ์ในปริมาณที่เหมาะสมได้โดยดูจากข้อมูลบนบรรจุภัณฑ์ การเปลี่ยนหลอดไฟหรือปรับมู่ลี่ในพื้นที่ทำงานอาจช่วยลดอาการปวดตาได้ หากไม่สามารถปรับความสว่างของห้องได้ ให้ปรับสีของจอภาพ หรือที่เรียกกันว่าการปรับอุณหภูมิสี โดยการปรับลดปริมาณสีฟ้าเล็กน้อยนั้นสามารถลดอาการตาล้าได้ คอมพิวเตอร์ที่ใช้ระบบปฏิบัติการ Windows สามารถปรับสีได้ในคอนโทรลพาเนล สามารถมองหาซอฟต์แวร์ที่จะช่วยปรับสีของหน้าจอตามเวลาโดยอัตโนมัติเพื่อให้เหมาะกับแสงธรรมชาติขณะนั้น เช่น ซอฟต์แวร์ที่มีชื่อว่า f.lux ซึ่งช่วยให้สามารถมองดูหน้าจอในที่ที่มีแสงน้อยหรือในเวลากลางคืนได้ง่ายยิ่งขึ้น แสงจากหน้าจอคอมพิวเตอร์ที่สว่างจ้าเกินไปก็สามารถทำให้ดวงตาล้าได้เช่นเดียวกัน หากคุณไม่สามารถควบคุมแสงสว่างในพื้นที่ทำงานได้ อาจหาซื้อแผ่นกันแสงสะท้อนสำหรับจอภาพหรือแว่นตากันแสงสะท้อนมาใช้  แผ่นกันแสงสะท้อนยังมีประโยชน์ในการเพิ่มความเป็นส่วนตัว เนื่องจากแผ่นกันแสงสะท้อนนี้จะทำให้ผู้อื่นที่ไม่ได้นั่งอยู่หน้าจอโดยตรงมองเห็นสิ่งที่อยู่บนหน้าจอได้ยากขึ้น แผ่นกันแสงสะท้อนสำหรับคอมพิวเตอร์ตั้งโต๊ะสามารถหาซื้อได้ง่ายกว่าแล็ปท็อป อาจหาซื้อจอภาพที่มีความคมชัดสูง เพื่อให้ดวงตาทำงานน้อยลง  จอภาพที่ยิ่งเก่ามักจะมีการสั่นไหวมากขึ้น ในขณะที่จอภาพรุ่นใหม่ที่มีความคมชัดสูงจะมีแสงที่สม่ำเสมอ หน้าจอที่สั่นไหวนั้นจะทำให้ดวงตาล้ามากขึ้น  จอภาพที่ยิ่งเก่ายังมีอัตราการรีเฟรชของหน้าจอช้าลง ส่งผลให้ดวงตาต้องปรับทุกครั้งที่มีการรีเฟรชภาพบนหน้าจอ การเคลื่อนไหวดวงตาสามารถเพิ่มความล้าให้กับดวงตา และจะมีอาการแย่ลงหากไม่เริ่มทำการบริหารดวงตา เพื่อหลีกเลี่ยงอาการตาล้าที่อาจเกิดขึ้น ให้ซื้อที่ตั้งสำหรับหนังสือและกระดาษเพื่อให้หาที่ตั้งได้ง่ายขึ้น ให้วางที่ตั้งไว้ด้านข้างจอภาพ เพื่อที่ดวงตาจะได้ไม่ต้องเคลื่อนไหวมากเกินไป  การเคลื่อนไหวดวงตาอยู่เรื่อยๆ จะทำให้ดวงตาต้องโฟกัสที่วัตถุต่างๆ ซ้ำหลายครั้ง หากวัตถุชิ้นหนึ่งอยู่ห่างจากวัตถุอีกชิ้นหนึ่งเพียงไม่กี่นิ้ว ดวงตาของคุณจะไม่ต้องโฟกัสภาพซ้ำอีกครั้ง  จะดียิ่งขึ้นหากคุณสามารถพิมพ์สัมผัสได้อย่างชำนาญจนไม่ต้องมองแป้นพิมพ์หรือหน้าจอ เพราะคุณจะสามารถมองที่วัตถุอื่นได้ในขณะที่กำลังพิมพ์อยู่ เพื่อลดเวลาที่ต้องจ้องอยู่หน้าจอ
พักสักครู่. หาซื้อแว่นตา. ไปพบแพทย์. ใช้กฎ 20-20-20. กระพริบตามากขึ้น. กรอกตาไปมา. มองไปรอบๆ ห้อง. ชำเลืองตา. ใช้ฝ่ามือประกบ. ปรับตำแหน่งจอภาพ. ปรับตำแหน่งศีรษะ. ปรับความสว่างและความเปรียบต่าง. ทำความสะอาดจอภาพ. ปรับความสว่าง. ลดแสงสะท้อน. เปลี่ยนมาใช้จอภาพที่ดีขึ้น. เปลี่ยนตำแหน่งอุปกรณ์ในการทำงาน.
https://www.wikihow.com/Avoid-Eye-Strain-While-Working-at-a-Computer https://www.wikihow.com/Avoid-Eye-Strain-While-Working-at-a-Computer https://www.wikihow.com/Avoid-Eye-Strain-While-Working-at-a-Computer
Dealing with Severe Strain Relaxing Your Eyes Changing the Environment